centralslovakia.eu

64. Banskobystrická hudobná jar
2025-03-06 - 2025-03-31 | Banská Bystrica, Banská Bystrica, 97401, Slovenská republika
64. ročník Banskobystrickej hudobnej jari prinesie v marci 2025 štyri výnimočné koncerty klasickej hudby. Vystúpia na nich poprední sólisti a komorné zoskupenia zo Slovenska i zo zahraničia.
Festival odštartuje 6. marca slávnostným koncertom, na ktorom sa predstaví legendárny husľový virtuóz Václav Hudeček. V jeho podaní, za sprievodu Slovenského komorného orchestra pod taktovkou Ewalda Danela, zaznejú majstrovské diela klasickej hudby.
12. marca sa v Robotníckom dome predstaví Roman Patkoló, jeden z najúspešnejších slovenských koncertných umelcov pôsobiacich v zahraničí. Jeho kontrabasové umenie, ktoré zahŕňa pôvodné diela i transkripcie, doplní gitaristka Miriam Rodriguez Brüllová.
Cikkerova sieň Historickej radnice bude 27. marca dejiskom recitálu poľského klaviristu Krzysztofa Książeka. Tento popredný interpret mladšej generácie zahrá výber z klavírnej tvorby Fryderyka Chopina.
Záverečný koncert festivalu, ktorý sa uskutoční 31. marca v Katedrále sv. Františka Xaverského, bude patriť sakrálnej hudbe. V podaní renomovaných umelcov zaznejú diela francúzskych, nemeckých, českých a slovenských skladateľov.
Banskobystrická hudobná jar nezabúda ani na mladé publikum. Pre žiakov základných a stredných škôl je aj v tomto roku pripravený výchovný koncert.

SIMONA & JOE TRENDY
2025-03-19 18:30 - 20:30 (Europe/Bratislava) | Divadlo u Greškov
Simona a jej „novomanžel“ Joe Trendy sa vydávajú na spoločné cesty so svojím úspešným partnerským špeciálom! Po viac ako 60 vystúpeniach a 25-tisícoch predaných lístkov sa môžete tešiť na ďalšie jedinečné vystúpenie kráľovnej slovenského stand-upu. Nezmeškajte príležitosť vidieť a zažiť najpopulárnejší stand-up comedy špeciál v našich končinách!
UPOZORNENIE: Vstup na show je až od 15 rokov.

O vlkovi, ktorý vypadol z knižky
2025-03-23 16:00 - 18:00 | Zvolenský zámok, Námestie SNP 1,, Zvolen, 960 01, Slovenská republika
Srdečne Vás pozývame na divadelné predstavenie s názvom „O vlkovi, ktorý vypadol z knižky“, rozprávku so živou hudbou o túžbe niekam patriť pre všetkých od 4 rokov v podaní banskobystrického nezávislého divadelného zoskupenia ODIVO. Divadelné predstavenie sa uskutoční v nedeľu 23. marca o 16.00 na Zvolenskom zámku.

Gardeniáda 2025
2025-04-03 - 2025-04-06 | Námestie Slobody, Banská Bystrica, Slovenská republika
Najvoňavejší sviatok záhrad, kvetov, medu a záhradných inšpirácií.
Vitajte vo svete GARDENIÁDY 2025, kde záhrada, kvety, dom, hobby a včelárstvo nie sú len obyčajnými záľubami, ale stávajú sa životným štýlom, ktorý napĺňa každý deň radosťou a krásou!
Predstavte si miesto, kde sa príroda a kreativita spájajú do harmonického celku a kde váš domov prekvitá ako nikdy predtým.
Podujatie sa koná pod záštitou primátora mesta Banská Bystrica.

Otvorenie sezóny a Via ferraty SOKOLIE SKALY
2025-04-05 | Pustý hrad, Zvolen, 960 01, Slovenská republika
Už o pár dní otvoríme vo Zvolene novú turistickú atrakciu, ktorá poteší všetkých nadšencov adrenalínových zážitkov a krásnej prírody. Dňa 5. apríla o 11:00 bude pri Kolibe u Rytiera pod Pustým hradom slávnostne otvorená Via ferrata SOKOLIE SKALY. Moderné lezecké centrum ponúkne trasy pre začiatočníkov aj skúsených lezcov.
Na “miesto činu” (Koliba pod Pustým hradom) bude jazdiť BEZPLATNÁ kyvadlová doprava – vláčik NEUSOHL EXPRESS. Vláčik bude premávať v okruhoch na trase Parkovisko Pod Haputkou (za zimným štadiónom) – Koliba u Rytiera pod Pustým hradom. Kyvadlová doprava bude premávať v čase od 10.00 do 14:00. Jazda turistickým vláčikom bude bezplatná.
Čo vás čaká?

Rôznorodé trasy – od jednoduchých vyhliadkových úsekov až po technicky náročné pasáže.
Sprievodný program – ukážky sokoliarov.
Otvorenie sezóny na Barborskej ceste – výstup na Pustý hrad s rytiermi zo združenia Priaznivci Pustého hradu a krst oslice Barborky, novej sprievodkyne Barborskej cesty.
Ferratové sety na zapožičanie – možnosť vyskúšať si lezenie pod dohľadom skúsených inštruktorov.
Občerstvenie v rytierskom štýle – po adrenalínovom zážitku si môžete dopriať guláš a osviežujúce nápoje.

Harmonogram:
09:45 – 10:00 Zraz účastníkov otvorenia sezóny na Barborskej ceste (Strieborné námestie, Banská Bystrica).
10:00 – 10:20 Presun autobusom Banská Bystrica – Zvolen MÚ.
10:30 – 10:45 Presun autobusom Zvolen MÚ – Koliba U Rytiera.
11:00 – 11:30 Privítanie účastníkov pred Kolibou U Rytiera. (Oficiálne otvorenie centra Via ferraty SOKOLIE SKALY a otvorenie sezóny 2025 na Barborskej ceste, krst nového člena tímu Barborskej cesty – oslice Barborky.)
11:30 – 12:00 Prechod účastníkov na lokalitu Via ferraty SOKOLIE SKALY.
12:00 – 13:00 Slávnostná salva vypálená z dela, malý kultúrny program s ukážkou práce sokoliarov a predstavenie jednotlivých trás Via ferraty SOKOLIE SKALY.
14:30 – 17:30 Výstup na Pustý hrad po trase Barborskej cesty s komentovanou prehliadkou Rytierov zo združenia Priaznivci Pustého hradu.
17:30 Odchod autobusu z parkoviska pod Pustým hradomdo Banskej Bystrice so zastávkou pred MÚ Zvolen.
Počas podujatia s kultúrnym programom, ktorým nás bude sprevádzať moderátorka rádia BBFM, Terézia Šusteková.
Ako sa tam dostať?
Pre návštevníkov bude k dispozícii autobus z Banskej Bystrice (Strieborné námestie, 10:00) so zastávkou vo Zvolene (10:20 pred MÚ). Návrat zo Zvolena je naplánovaný na 17:30. Kapacita je obmedzená na 50 miest – rezervácie do 2. apríla na tel. 0905 810 232 alebo e-mailom objavuj@barborskacesta.sk.
Za projektom stoja
Via ferrata SOKOLIE SKALY vznikla vďaka podpore OOCR Stredné Slovensko, Pôdohospodárskej platobnej agentúry, Lesného podniku mesta Zvolen a Mesta Zvolen. Výstavbu zabezpečil odborník Pavol Rajčan.
Nezmeškajte túto výnimočnú príležitosť a príďte zažiť deň plný adrenalínu, prírody a histórie!

Univerzitná noc literatúry
2025-04-08 17:00 - 22:00 | Pedagogická fakulta UMB, Ružová 13, Banská Bystrica, Slovenská republika
12. ročník Univerzitnej noci literatúry otvorí priestory Pedagogickej fakulty UMB
Dvanásty ročník už známeho banskobystrického kultúrneho podujatia sa uskutoční tradične v utorok od 17.00 dňa 8. apríla 2025. Priestory však budú netradičné. Organizačný tím návštevníkov a návštevníčky prevedie po zaujímavých a pre bežnú verejnosť nedostupných zákutiach Pedagogickej fakulty Univerzity Mateja Bela na Ružovej ulici. Pedagogická fakulta má v Banskej Bystrici svoju dlhú tradíciu a zároveň vďaka niektorým jej členkám aj veľkú zásluhu na rozvoji dobrovoľníctva a implementácii netradičnej metódy service learning do vzdelávania. Univerzitná noc literatúry je prvým service learningovým projektom Filozofickej fakulty, a práve preto sa aj ako prejav vďaky za nepretržitú podporu 8. apríla budeme túlať po siedmich stanovištiach v areáli Pedagogickej fakulty.
Čítanie je kultúra. My sme kultúra.
Čo je kultúra? My sme kultúra. My sme jej nositeľmi. My nesieme zodpovednosť za to, akým smerom sa bude naša spoločnosť uberať. Od nás závisí, aké hodnoty budeme podporovať a aký spôsob života budeme vo svojich komunitách šíriť. Kvalitné umenie obohacuje život a kultivuje nás ako ľudí, učí nás tolerancii a prijímaniu rôznorodosti, zároveň nám pomáha odhaliť nebezpečenstvá pre demokratické hodnoty.
Univerzitná noc literatúry nám práve cez najnovšiu kvalitnú pôvodnú i prekladovú literárnu tvorbu pre dospelých, mládež i deti nastavuje zrkadlo. Vždy je v centre umeleckosť textu a jeho myšlienkové presahy, ktoré chcú čosi z minulosti pripomenúť, niečo vážne, na čo sme už možno zabudli, no teraz to opäť žijeme, neraz nepoučene od generácie našich rodičov či starých rodičov, ale aj také, ktoré zachytávajú dnešok, často v jeho bolestnej skúsenosti. Ak UNL 2024 vzdávala hold všetkým umelcom a umelkyniam a chcela ich povzbudiť k slobodnej tvorbe a sebavyjadreniu, UNL 2025 sa hlási k heslu Kultúra má byť otvorená a žiadna iná.
Pozývame na Pedagogickú fakultu UMB
V utorok 8. apríla 2025 Vás čakáme v areáli Pedagogickej fakulty UMB na Ružovej ulici 13. Prvé čítanie sa začína o 17.00, príďte o pár minút skôr, aby ste si prevzali literárny pas s mapkou a presunuli sa na svoje prvé stanovište. Čítame 15 minút, po ktorých vždy nasleduje 15-minútová prestávka na presun na ďalšie stanovište. Pripravený bude tiež detský kútik, predajný stánok Artfora a tombola pre tých, ktorí absolvujú všetky čítania. Môžete nás sledovať aj na FB a IG Univerzitná noc literatúry.
A koho hlasy budete počuť už 8. apríla od 17.00? Budú – herecké, aktivistické, treťosektorové – najmä však kultúrne a odvážne. Mená čítajúcich prezradíme neskôr.
Tešíme sa na Vás v utorok 8. apríla 2025 od 17.00 hod. v priestoroch Pedagogickej fakulty UMB na Ružovej 13 v Banskej Bystrici.

Charitatívny futbalový zápas GJGT vs. GAS
2025-04-10 17:00 - 19:00 | Atletický štadión SNP Dukla, Banská Bystrica
Fandi a pomáhaj!
Tretí ročník Charitatívneho futbalového zápasu dvoch najväčších banskobystrických gymnázií – Gymnázia J.G. Tajovského a Gymnázia A. Sládkoviča. Tradičná rivalita dvoch škôl opäť pre dobrú vec – celý výťažok z podujatia pôjde pre detských pacientov v Detskej fakultnej nemocnici s Poliklinikou v Banskej Bystrici.
Aj tento rok uvidíte slovenské futbalové legendy v akcii – v dresoch gymnázií si za obe školy zahrajú Marek Hamšík a Martin Škrtel. Ako hudobný hosť vystúpi EGO.
Organizátori z radov študentov Gymnázia J. G. Tajovského pozývajú všetkých priateľov, rodičov a absolventov, ale aj širokú verejnosť – príďte si užiť futbal s legendami a podporiť dobrú vec!

Banskobystrický chodecký míting + Majstrovstvá Slovenska v chôdzi
2025-04-12 | Štadión SNP na Štiavničkách, Banská Bystrica, Slovenská republika
Pozývame vás na 9. ročník medzinárodných pretekov v atletickej chôdzi.

Vínšpacírka 2025
2025-04-26 14:00 - 20:00 | Námestie SNP, Banská Bystrica, Banská Bystrica, Slovenská republika
Obľúbené podujatie VÍNŠPACÍRKA a jeho 11. jubilejný ročník sa opäť uskutoční na najkrajšom námestí v Banskej Bystrici.
Čaká na vás bohatý program a k dobrej nálade nám budú hrať hudobníci na JAZZ festivale. Tak ako aj po minulé roky sa môžete tešiť na skoro 40 vinárstiev a stovky kvalitných vín a sektov zo Slovenska, ale aj vychytených vinárskych destinácií.
Pod touto myšlienkou sa každoročne stretávame na Námestí SNP v Banskej Bystrici, aby sme si spoločne užili výborné vína vystavovateľov zo Slovenska a zahraničia. Ani rok 2025 nebude iný. Čaká vás skvelá atmosféra počas celého dňa, pestrý sprievodný program a najmä množstvo lahodných vín. Tešíme sa na vás.
Pevnou súčasťou Vínšpacírky je Jazz festival, ktorý hudobne podčiarkuje neopakovateľnú atmosféru podujatia. Milovníci vína a návštevníci festivalu si nenechajú ujsť ani slávnostné spustenie fontány na námestí, ktorým sa oficiálne začína letná sezóna v Banskej Bystrici a udelenie Ocenenia Vínšpacírky pre významnú Osobnosť enológie a vinárstva.
Všetkým oceneným patrí náš hlboký rešpekt a úcta k ich náročnej práci – p. Dorote Pospíšilovej, prof. Fedorovi Malíkovi, p. Jánovi Dominovi In memoriam, p. Ondrejovi Korpásovi, p. Miroslavovi Petrechovi, Dávidovi Kušickému, Petrovi Lunterovi a Vladimírovi Hronskému.
Príďte si s nami opäť užiť 1 mesto, 1 deň, 1000 chutí.
PROGRAM:

Slávnostné otvorenie
14:00

Slávnostné spustenie fontány
15:00

Odovzdávanie ocenenia Osobnosť Vínšpacírky
16:00

Oficiálne ukončenie vínnej cesty
20:00

VSTUPENKY
Predpredaj vstupeniek práve prebieha v Pilsner restaurant U Kemov, Námestie SNP 20, Banská Bystrica. Vstup na Vínšpacírku 2025 bude v predaji na určených onačených miestach aj v deň konania Vínšpacírky 2025, avšak počet vstupov môže byť, vzhľadom na predpredaj, limitovaný. Cena za vstup je 12 €, cena v predpredaji je rovnaká. Každý návštevník festivalu so zakúpeným vstupom dostane degustačný set (taštička + špeciálny pohár + náramok).
PLATBY
Produkty vinárov sa počas Vínšpacírky 2025 zakupujú v hotovosti podľa cenníkov vystavujúcich vinárov.
FOTO & VIDEO
Zakúpením vstupu a zakúpením degustačných vzoriek dáva návštevník Vínšpacírky 2025 súhlas organizátorom podujatia na výrobu a použitie fotografií a videí na propagačné účely.
VYSTAVOVATELIA
Každoročne Vínšpacírku navštívia desiatky vystavovateľov vín. Zastavte sa pri nich a ochutnajte to najlepšie z ich vínnych pivníc.
Ak vám niektorá vzorka zachutí, máte možnosť zakúpiť si u vystavovateľa aj celú fľašu a doplniť si váš vínny archív.
Skvelú chuť vína môže podčiarknuť jedlo. Aj počas tohto ročníka si pre vás prevádzky Cechu hostinských prichystajú široký výber jedál a chuťoviek. Niečo malé na prehryznutie nájdete aj v predajných gastro stánkoch.

Organizátormi podujatia sú Cech hostinských, združujúci gastro prevádzky prevažne na Námestí SNP v Banskej Bystrici, a agentúra Black Apple. Ďakujeme všetkým, ktorí sa každoročne podieľajú na vytvorení tohto unikátneho zážitku.

Otvorenie Brán mesta Krupina
2025-04-30 - 2025-05-01 | Krupina
Už 30. apríla 2025, sa Svätotrojičné námestie v Krupine opäť premení na pulzujúce centrum zábavy, kultúry a dobrej nálady! Príďte s nami slávnostne otvoriť brány mesta a zažite deň plný nezabudnuteľných zážitkov pre všetky vekové kategórie!
PROGRAM:
14:00 – Budkáčik a Dubkáči – interaktívne čítanie: Pútavé príbehy pre deti.
14:00 – 20:00 – Špacírka Krupinským podzemím (OZ Podzemie Krupiny): Tajomné zákutia krupinského podzemia čakajú na vašu návštevu!
15:00 – 18:00 – Hudobný program: Vystúpia Krupina, Veselé seniorky, Spevácka skupina Vartovka a Elite Dance Studio. Pripravte sa na skvelú hudobnú atmosféru!
Stavanie mája s FS Hont a DHZ Krupina : Tradičná májová slávnosť s folklórnym nádychom.
16:00 – Medializácia projektu 3D podzemie v Múzeu A. Sládkoviča: Nahliadnite do interaktívnej budúcnosti krupinského podzemia.
18:00 – O Rómeovi a Júlii – interaktívne predstavenie: Netradičné spracovanie klasickej drámy.
19:00 – Motýlia show na chodúľoch (Divadlo Harry Teater): Magické a vizuálne pôsobivé predstavenie.
19:30 – Lampiónový sprievod – Masky sú vítané!: Pridajte sa k čarovnému sprievodu s lampiónmi a originálnymi maskami.
20:00 – Večerná prehliadka v Múzeu A. Sládkoviča: Tajomná atmosféra múzea po zotmení.
A TO NIE JE VŠETKO!
1. 5. 2025 – ZA OTVORENÝMI BRÁNAMI MESTA… :
Bajkuj v Honte – Cyklovýjazd Krupina – Hrad Čabraď. Štart o 9:00 v Kaviarni Profile
Turistika (OZ Podzemie Krupiny). Prežite aktívny deň v krásnej prírode Hontu!

Nezmeškajte túto skvelú príležitosť spoznať Krupinu v jej plnej kráse a zažiť kopec zábavy! Vstupné na všetky podujatia je voľné!

Deň Zeme vo Zvolene 2025
2025-05-02 09:00 - 19:00 | FUNzóna Zvolen, Zvolen, Slovenská republika
DEŇ ZEME VO ZVOLENE S TRHMI, PROGRAMOM, OBČERSTVENÍM A KAPELAMI

OZ Očami prírody spolu s mestom Zvolen a partnermi pozýva všetkých ľudí, ktorým nie je jedno v akom stave je naša príroda, užiť si deň v kruhu šikovných ľudí, kultúrneho programu a skvelej hudby.

CELODENNÉ AKTIVITYStánkový predaj/Trhy – ručne vyrábané/udržateľné produkty + Ekoaktivity pre deti aj dospelých + SWAP knižiek a oblečenia + maľovanie na tvár + sokoliari + výstava diel žiakov základných škôl + výstava dizajnérskych výrobkov z odpadu SOŠ drevárskej…
KEDY? 2.5.2025 (Piatok) od 9:00-19:00KDE? Stretneme sa vo Fun Zóne na zvolenskom Námestí SNP.Prines si nejaký ten groš, dobrú náladu a meň svet k lepšiemu spolu s nami

Ak chceš prispieť k nášmu programu a odprezentovať tak aj svoju prírode blízku aktivitu, určite sa nám ozvi.
Každy z nás je iný, má iné názory, predstavy a sny, no spája nás jedno : chuť chrániť našu Zem.
V prípade otázok nás neváhajte kontaktovať : 0917 537 429 , info@ocamiprirody.sk

Festival kruhy
2025-05-03 | Kúpele Sliač, Sliač
Spájame ľudí, inšpirujeme
Podujatie, ktoré je pre všetkých, spojí komunity, prepojí generácie, vytvorí priestor pre otvorenosť a vzájomné porozumenie.
Priestor pre zdieľané momenty vytvoríme už 3. mája 2025 v kúpeľnom parku Kúpeľov Sliač.
Príďte zažiť inšpirujúce diskusie, interaktívne workshopy a tvorivé aktivity, ktoré osviežia telo aj myseľ. Festival Kruhy, ktorý organizuje OZ Zdravá krajina v sobotu 3. mája 2025 v spolupráci s Kúpeľmi Sliač, sa uskutoční v priestoroch kúpeľného parku. Na podujatí vystúpia: Barbora Mareková – moderátorka podcastu Ľudskosť, ktorý sa venuje témam duševného zdravia. Matej Makovický – stand-up komik zo Silných rečí, ktorý s nadhľadom opisuje svoju skúsenosť so psychoterapiou. S odborníkmi na psychológiu, komunikačné techniky a sebarozvoj sa spoločne pozrieme na témy, ktoré sú dôležité pre každého z nás.
Zážitky pre telo aj dušu

V prostredí oázy pokoja – kúpeľnom parku si odpočiniete pri relaxačných aktivitách, hudbe a tvorivých dielňach.

Spoločné hodnoty
Vybudujeme spolu novú komunitu, ktorá si rozumie a navzájom sa podporuje.

Spájame generácie
Festival je miestom, kde sa stretnú otvorení ľudia, celé rodiny, mladí aj starší tu nájdu spoločnú reč.

Odborníci na mieste
Psychológovia, psychoterapeuti a neziskové organizácie zamerané na tému duševného zdravia.

Festival je určený pre všetkých a vstup je VOĽNÝ!

Richard Autner & Band | Akropola Kremnica
2025-05-16 20:00 - 22:30 | Akropola Kremnica
Richard Autner, herec a spevák, účinkujúci v divadelných inscenáciách Slovenského národného divadla, divadle Aréna, Divadle P. O. Hviezdoslava a poznať ho môžete aj zo slovenských seriálov a filmov, či z tanečnej show Let´s Dance. O tom, že je aj skvelý hudobník, vás presvedčí spolu so svojou kapelou na koncerte 16. mája 2025 o 20:00 hod.
K hudbe sa dostal počas štúdia herectva na konzervatóriu, kde sa po prvý raz stretol s bubeníkom Marekom Žilincom, s ktorým o niekoľko rokov neskôr vyprodukovali úspešný album Odpovede, založili kapelu, začali koncertovať po celom Slovensku a tešia sa z veľkej priazne divákov.
Debutový album sa snaží nachádzať odpovede na mnohé otázky ohľadom života, smrti, existencie a vzťahov. Získal cenu Nadácie Tatrabanky za umenie 2021 v kategórii HUDBA – Mladý tvorca a taktiež bol nominovaný v top 5 Radio_Head Awards 2021 v kategórii Debut roka.
Spolu s ním hrajú v kapele výnimoční hudobníci – Marek Žilinec (bicie, perkusie), Boris Čellár (gitara), Milan Koyš (basgitara), Valér Miko (klavír), Janko Slezák (saxofón) a Karol Sipos (trúbka).
Herec a hudobník Richard Autner nedávno predstavil už druhú skladbu Vtáky z pripravovaného druhého albumu. Ide o clivú, intímnu baladu plnú symbolických odkazov. O krajine, ktorú opustilo vtáctvo. Tým prvým singlom bol duet Len nám dvom s Nelou Pociskovou.
„Skladbu Vtáky som napísal počas obdobia pandémie. Obdobia strachu, obviňovania a neutíchajúcich konfliktov medzi dvoma znepriatelenými tábormi. Každý mal svoju pravdu a len tá jeho bola jediná správna. Každý, kto si myslel opak, stal sa vinníkom zodpovedným za to šialenstvo tam vonku. Mal som pocit, akoby strach ovládol všetko. Vytratila sa radosť a tých pár vzácnych úsmevov muselo zostať skrytých pod rúškom tajomstva,“ hovorí Richard Autner.

Vstupenky: https://koncerty.slnkorecords.sk/event-detail/67b630ff4a616700a42bf2e3/

Otvorenie letnej kúpeľnej sezóny
2025-05-17 | Kúpele Sliač, Sliač
Dopravte sa na Otvorenie kúpeľnej sezóny na Slovensku komfortne a ekologicky!

VLAKY 🚂
V sobotu 17. mája 2025 bude po celý deň až do polnoci na trase Banská Bystrica – Zvolen – Banská Bystrica premávať BEZPLATNÁ VLAKOVÁ DOPRAVA. Využite tento pohodlný a k životnému prostrediu šetrný spôsob prepravy.
KYVADLOVÁ DOPRAVA 🚌
Pre cestujúcich vlakom aj tých, ktorí využijete záchytné parkoviská pre svoje automobily máme pripravenú BEZPLATNÚ KYVADLOVÚ DOPRAVU. AUTOBUSY budú premávať v ½ hodinových intervaloch od záchytných parkovísk cez mesto až do kúpeľného parku.
TURISTICKÝ VLÁČIK
bude od 14:00 do 20:00 hod. premávať v ½ hodinových intervaloch a zvážať návštevníkov z vytýčených zastávok v meste Sliač (začína na námestí od parkoviska za COOP Jednota).

AUTOMOBILOVÁ DOPRAVA 🚗
Parkoviská Kúpeľov Sliač v tento deň nebudú verejnosti dostupné, rovnako nebude možné parkovať ani na ceste pozdĺž areálu kúpeľov.
ZÁCHYTNÉ PARKOVISKÁ
sa budú nachádzať V BLÍZKOSTI CIVILNÉHO LETISKA Sliač (k dispozícii do 23:00 hod., autá tu nesmú parkovať do nasledujúceho dňa) a druhé PRI ŽELEZNIČNEJ STANICI. Kyvadlová doprava zabezpečená autobusmi SAD Zvolen bude odtiaľto premávať v polhodinových intervaloch.
Vstup na podujatie je ZDARMA!

Noc múzeí a galérií 2025
2025-05-17
S potešením oznamujeme, že predpredaj vstupeniek na Noc múzeí a galérií v Banskej Bystrici a vo Zvolene je od dnes spustený!!!
Vstupenka v hodnote 5 € Vám bude platiť 17. mája 2025 vo všetkých zapojených múzeách, galériách, na Hodinovej veži v Banskej Bystrici, ale aj ako cestovný lístok na dobový vlak, ktorý bude premávať medzi Zvolenom a Banskou Bystricou.
Viac info na: https://www.banskabystrica.sk/podujatia/noc-muzei-a-galerii-4/

Coffee Tour v Banskej Bystrici
2025-05-17 08:30 - 11:30 | Banská Bystrica, Banská Bystrica, 97401, Slovenská republika
Pre lepší zážitok z kávy.

Stočím si turka, zalejem nesku, alebo si pripravím domáce espresso. Ranná káva je rituálom skoro každého z nás, a každý ju máme radi po svojom. Či už ste milovníkom kvalitnej výberovej kávy alebo sa o nej chcete dozvedieť viac, pripravili sme pre vás Coffee Tour v Banskej Bystrici.
Prejdite si s nami 3 obľúbené bystrické kaviarne a jednu lokálnu pražiareň. Naučte sa viac o pražení, postupe prípravy kvalitnej výberovej kávy, napeňovaní mlieka a vychutnajte si pravú írsku kávu od dvojnásobného majstra Slovenska v baristike!
Kedy a kde?
Každú druhú sobotu v mesiaci od 8:30 – 11:30 na bystrickom námestí. Coffee Tour v Banskej Bystrici v UŽ V PREDAJI.
Lístky zakúpiš tu: https://centralslovakia.eu/zazitky/coffee-tour-banska-bystrica/coffe

Zabudnuté remeslá na Zvolenskom zámku
2025-05-24 - 2025-05-25 | Zvolenský zámok, Námestie SNP 1,, Zvolen, 960 01, Slovenská republika
Zvolenský zámok každoročne privíta medzi svojimi hradbami zručných remeselníkov, umelcov či hercov na podujatí Zabudnuté remeslá na Zvolenskom zámku. Tí prichádzajú, aby návštevníkom ukázali svoje umenie.
24. – 25. mája 2025 sa brány majestátneho Zvolenského zámku opäť otvoria, aby ožili dávne časy a s nimi aj umenie a zručnosť majstrov starých remesiel. Príďte s nami prežiť jedinečný víkend plný histórie, tvorivosti a zábavy pre celú rodinu! Aj tento rok sa môžete tešiť na divadlá, rozprávky, tradičný remeselný trh, šermiarske vystúpenia, stredovekú módnu prehliadku, svetelnú a ohňovú šou, hry a mnoho iného. Pre dospelých bude od sobotného popoludnia pripravená obľúbená vínna ulička s jazzovou hudbou.Zabudnuté remeslá sú skvelou voľbou pre deti aj dospelých a ponúkajú príjemný víkendový program. Viac o tomto podujatí môžete sledovať na Facebook Central Slovakia.
Vstupenky dostupné na: https://centralslovakia.eu/zazitky/zabudnute-remesla/
Na čo sa môžete tešiť tento rok?
SOBOTA 24. MÁJA:

tradičné remeslá
šermiarske predstavenia a rytierske súboje
kráľovská svadba, tance a hry
módna prehliadka historických kostýmov
súťaž dobových kuchýň
vínna ulička s jazzovou hudbou
svetelná a ohňová show

NEDEĽA 25. MÁJA:

divadlá a rozprávky
živý drak, šaško Luboško
sokoliari, pátracia hra
turnaj na koňoch – nekoňoch
výcvik a pasovanie malých rytierov
fotenie a maľovanie princezien
tradičné remeslá

Cenník vstupného:
1-dňové vstupné:základné 8€ (dospelí)
zľavnené 4€ (deti od 3 do 15 rokov, ISIC,
dôchodcovia nad 65 rokov, ZŤP)2-dňové vstupné:základné 10€ (dospelí)
zľavnené 5€ (deti od 3 do 15 rokov, ISIC,
dôchodcovia nad 65 rokov, ZŤP)
V cene základných vstupeniek (pre dospelých) získate 3€ kupón na nákup produktov u remeselníkov a zároveň v cene každého druhu vstupenky je zahrnutý aj vstup do Galérie SNG Zvolen.
Patríte medzi milovníkov vín? Počas sobotného poobedného programu sme si pre Vás aj tento rok pripravili tradičnú vínnu uličku.Môžete sa tešiť na ponuku vín od 6 slovenských vinárov.Cena vínneho setu je 3€ a zahŕňa taštičku na pohár a degustačný pohár. Cena žetónu na ochutnávku je vo výške 1€.Nezmeškajte neopakovateľnú atmosféru nočného Zvolenského zámku pod rúškom noci a umenia.
Podujatie je organizované v spolupráci s Mestom Zvolen, Slovenskou národnou galériou, Banskobystrickým krajom za horami, za dolami, stredovekým Spolkom Rytierov Vir Fortis, ako aj s ďalšími partnermi z regiónu i širšieho okolia. Podujatie je realizované s finančnou podporou Ministerstva cestovného ruchu a športu Slovenskej republiky.

Festival Dni tanca / dance days 2025
2025-05-27 - 2025-05-31 | Banská Bystrica, Banská Bystrica, 97401, Slovenská republika
​Festival Dni tanca / Dance days 2025, ktorý sa uskutoční od 27. do 31. mája v Banskej Bystrici, je oslavou rozmanitosti a pohybu ako univerzálneho jazyka porozumenia. Pod mottom „Tanec pre všetkých“ prináša pestrú paletu súčasného tanca z domácej i medzinárodnej scény.​
Program festivalu zahŕňa predstavenia, ktoré reflektujú aktuálne spoločenské témy a podporujú inklúziu. Medzi účinkujúcimi sú napríklad Jack Strömberg so svojím dielom „Somewhere, we begin again“ (SK/SE), ktoré je hrejivou reflexiou stretnutí s ľuďmi okolo nás. Cie la teneur s predstavením „SCHLASS“ (FR) skúma, ako ľudské telo reaguje na tlak – politický, sociálny, klimatický či osobný. Renae Shadler & Collaborators s dielom „SKIN“ (AU/DE) prinášajú inkluzívny prístup k tancu, ktorý zahŕňa aj ľudí s telesným znevýhodnením. CUATRO X CUATRO s „EL CUERPO VACÍO“ (MX) ponúkajú introspektívny pohľad na prázdnotu tela a jeho transformáciu.​
Príďte zažiť festival, kde tanec spája a otvára nové horizonty.​
Informácie a vstupenky: www.dnitanca.sk
Kontakt: info@dnitanca.sk

Dni mesta Krupina 2025
2025-05-30 - 2025-06-01 | Krupina
Program:

Piatok 30.5.

10:00 – 20:00 Remeselný jarmok
15:00 Vernisáž výstavy v Múzeu A. Sládkoviča
16:00 Slávnostné mestské zastupiteľstvo
20:00 Na srdci mi hraj! – hudobný program

So 31.5.

Prvých 1 000 ks vstupeniek po vypradení bán 1 000 ks
16:30 Cico Band a Rene Bend
20:00 Sima – koncert

Nedeľa 1.6.

14:00 Spievankovo Vartovka
17:00 Spievankovo
18:20 Tanečno-zábavná skupina CARPONA
19:10 Spievankovo – koncert

Vstupné: 5 € (v piatok a sobotu), zadarmo v nedeľu.
Viac informácií na webe: www.kultura.krupina.sk

Začiatok podujatia: 30.05.2025
Koniec podujatia: 01.06.2025

Dni mesta Zvolen 2025
2025-05-30 - 2025-05-31 | Zvolen, Námestie SNP 21/31, Zvolen, 960 01 , Slovenská republika
Dni mesta Zvolen 2025
📍 Námestie SNP, Park Ľudovíta Štúra, Stará radnica
📅 30. 5. – 31.5. 2025
Mesto Zvolen vás srdečne pozýva na kultúrne podujatie roka, ktoré spojí oslavy Dní mesta s výročím narodenia Ľudovíta Štúra. Čaká vás pestrý trojdňový program plný hudby, folklóru, divadla a histórie.
🎶 Hudobné hviezdy večerov:
Pavol Hammel & Prúdy
Peter Bič Project
Slovak Tango
Duchoňovci
D.A.R.S. (ex-Desmod)
For You Acapella
DJ Pepe a TwentyFive Expres Party
👣 Folklór a história:
Medzinárodný detský folklórny festival
Via Historica – divadelno-šermiarske vystúpenia
Úryvok z hry Orol tatranský (DJGT)
🎥 Štúr vo filme:
Diskusia s režisérkou M. Čengel Solčanskou a hercami pripravovaného filmu o Ľ. Štúrovi
Autogramiády, výstava kostýmov, virtuálna prehliadka histórie mesta
🎁 Zaujímavosti:
Nový vizuál heštegu #ZVOLEN so štúrovskou tematikou
Farebné nasvietenie Parku Ľ. Štúra a videoprojekcia
Nedeľné dopoludnie plné zábavy pre deti
Príďte si užiť výnimočnú atmosféru mesta pod Pustým hradom!

Deň detí v múzeu
2025-06-01 11:00 - 15:00 | Thurzov dom, Námesie SNP 4, Banská Bystrica
Cesta expozíciou Thurzovho domu plná hravých úloh. Okrem nových vedomostí a zábavy deti po úspešnom zvládnutí úloh objavia aj skrytý poklad.
vstupy o 11:00 a 14:00 h

MDD Šachtičky
2025-06-01 14:00 - 19:00 | Šachtičky, Slovenská republika
🥳 Medzinárodný deň detí na Šachtičkách bude rozprávkový!
Vydajte sa s nami v nedeľu 1. júna od 14:00 na dobrodružnú Cestu rozprávkovým lesom na Panský diel! Čaká vás:
✨ 5 rozprávkových stanovísk s úlohami a odmenami
✨ zábava v areáli hotela – minidisko, skákacie hrady, maľovanie na tvár, maskoti, cukrová vata, koníky, draky a oveľa viac!
✨ veľká odmena na záver!
Vstupné: 6 € / dieťa (rodičia zdarma)
Začíname: na parkovisku pred hotelom Šachtička
Príďte zažiť nezabudnuteľný deň pre malých aj veľkých!

Špangrass Fest
2025-06-07 13:00 - 22:00 | Špania Dolina, Špania Dolina, Špania Dolina, 974 01, Slovenská republika
Srdečne Vás pozývame na 9. ročník festivalu country a bluegrassovej hudby.
Viac info na: https://www.facebook.com/spangrass/?locale=sk_SK

Banskobystrický maratón 2025
2025-06-07 16:00 | Banská Bystrica, Banská Bystrica, 97401, Slovenská republika
Pozývame Vás na 14. ročník jediného večerného maratónu na Slovensku.
Časový harmonogram:
16:00 – uzavretie ciest
16:20 – slávnostné otvorenie Europa SC
16:40 – ŠTART Detský beh
16:55 – vyhlásenie výsledkov Detský beh
17:30 – ŠTART Maratón
17:35 – ŠTART STEFE beh 5km / ŠTART DECATHLON Desiatka
19:30 – ŠTART Polmaratón / Štafeta
22:30 – vyhlásenie výsledkov STEFE beh 5km
22:45 – vyhlásenie výsledkov DECATHLON Desiatka
23:00 – vyhlásenie výsledkov Polmaratón, Štafeta
23:20 – vyhlásenie výsledkov Maratón
23:40 – žrebovanie o ceny
23:59 – slávnostné ukončenie
Viac na: https://www.marathonbb.com/

Chopper western country party - 17.ročník
2025-06-12 - 2025-06-15 | Špania Dolina, Špania Dolina, Špania Dolina, 974 01, Slovenská republika
Srdečne Vás pozývame!

Divadelný Hronsek 2025
2025-06-13 - 2025-07-05 | Hronsek
Divadelný Hronsek 2025 vás privíta v historickom prostredí Vodného hradu Hronsek a prinesie jedinečnú atmosféru divadelných a kultúrnych podujatí pod holým nebom. Kvalitné divadelné predstavenia so známymi hercami doplní hudobný koncert obľúbenej skupiny Desmod. Najväčším lákadlom Divadelného Hronseka 2025 bude exkluzívna show Komediantské nebo – plná krásnych pesničiek, akrobatov, tanečníkov a vizuálnych efektov, ktorú môžete vidieť len vo Vodnom hrade Hronsek.
Čaká na Vás:
13.6.2025: Kartónový otecko
15.6.2025: Desmod
21.6.2025: Najstaršie remeslo
28.6.2025 a 29.6.2025: Komediantské nebo
4.7.2025: Chlast
5.7.2025: Meno
Informácie o predstaveniach a vstupenky: https://vodnyhradhronsek.sk/eventy/divadelny-hronsek/

Mičinský pitvor
2025-06-13 - 2025-06-15 | Horná Mičiná
10. ročník divadelno-hudobného festivalu opäť prinesie fenomén Nového cirkusu. Zažite nezabudnuteľné umenie akrobatov, hercov a hudobníkov. Náš jedinečný festival sa uskutoční 13. – 15. júna 2025 v Banskej Bystrici a na Hornej Mičinej. Prinesie množstvo divadelných predstavení, koncertov, diskusií, workshopov i aktivít pre všetkých umeniachtivých, bez rozdielu veku a schopností…bude to cirkus!
Vstupenky a viac info na: https://www.micinskypitvor.sk/

Bystrický anjel – cyklomaratón
2025-06-14 10:00 - 20:00 | Banská Bystrica, Banská Bystrica, 97401, Slovenská republika
Pozývame Vás na 9. ročník cyklomaratónu Bystrický anjel.
Časový harmonogram:
8:30 – 9:45
Prezentácia účastníkov v kaviarni WHY NOT na ulici Dolná č. 50
10:00
Štart podujatia z hornej časti Námestia SNP
11:00
Odchod pelotónu zo Slovenskej Ľupče
12:00
Odchod pelotónu od škvarového ihriska v Sásovej
13:30
Odchod pelotónu z Tajova
14:30
Odchod pelotónu od futbalového ihriska v Radvani
15:30
Odchod pelotónu od prameňa v Čeríne
17:00
Cieľ v hornej časti Námestia SNP
od 17:00
Vyhodnotenie a posedenie v reštaurácii DAVAJ HET na Námestí SNP č. 2
Počas stúpaní a zjazdov pôjde každý účastník individuálne, po rovine pôjde pelotón spoločne, pričom na spolu 5 miestach sa jazdci počkajú a spoja (Slovenská Ľupča, Sásová, Tajov, Radvaň a Čerín). Účastníci, ktorým časový harmonogram nebude vyhovovať, sa budú musieť presúvať individuálne. Jazdu a priebeh podujatia budú po celý čas koordinovať a usmerňovať organizátori pohybujúci sa priamo v pelotóne.

Viac info na webstránke: https://bystrickyanjel.sk/

Žigmundove slávnosti na Zámku Vígľaš
2025-06-22 11:00 - 18:00 | Hotel The Grand Vígľaš ****, Vígľaš 602, Vígľaš, 96202, Slovenská republika
Termín: 22. júna 2025 (nedeľa)
Čas začiatku: 11:00
Vstupné:
Dospelá osoba: 6 €
Držitelia preukazu ZŤP: 4 €
Deti od 6 – 11,99 rokov: 4 €
Deti do 5,99 rokov: GRÁTIS
PROGRAM:
11:00 Slávnostné otvorenie Žigmundových slávností
11:15 Šermiarsko-divadelno-tanečné predstavenie „ Na úspešný lov!“
12:00 Kráľovský sokoliar Kanát a jeho majstrovstvo v ovládaní dravcov
13:00 Kráľ hľadá rytierov! – Interaktívny program pre deti
14:00 Kráľovský meč – ukážka sekania ostrými mečmi
15:00 Šašo Krak z Iglova a jeho veselé kúsky
16:00 Lukostrelecký turnaj o pohár kráľa Žigmunda
17:00 Kráľovský sokoliar Kanát a jeho majstrovstvo v ovládaní dravcov
17:45 Súťaž v plieskaní bičom a trúbení na lovecké rohy a záver
18:00 Slávnostné ukončenie Žigmundových slávností a výstrel z hradného dela
SPRIEVODNÝ PROGRAM:
► Dobové hry a atrakcie pre deti
► Ukážky stredovekých remesiel s možnosťou vyskúšať si kováčstvo a hrnčiarstvo
► Stánky s historickým tovarom a ručnými výrobkami
► Razba mincí kráľa Žigmunda
► Streľba z luku pre verejnosť
► Kráľovské špeciality a lahodné nápoje
Tešíme sa na vás.

ZVOLEN GREEN GRASS 2025
2025-06-24 - 2025-06-29 | Hotel Tenis****, Neresnícka cesta 13, Zvolen, 960 01, Slovenská republika
Detský Wimbledon na umelej tráve!
24. – 29. jún 2025, Hotel Tenis, Zvolen

PRÍĎTE POVZBUDIŤ MLADÉ TALENTY!
Tretí ročník medzinárodného tenisového turnaja TEJT U14 – ZVOLEN GREEN GRASS prinesie do Zvolena opäť špičkový mládežnícky tenis. Mladé talenty z celej Európy sa predstavia v rámci prestížnej série Tennis Europe Junior Tour – kategória 3. Turnaj sa odohrá na moderných dvorcoch s umelou trávou, ktoré pripomínajú atmosféru Wimbledonu.
Čaká vás špičkový tenis, športová atmosféra a hráči zažijú uvítací ceremoniál s jahodami, šľahačkou a nealko sektom ako na skutočnom Wimbledone.

Partneri: Tennis Europe, STZ, Hotel Tenis, Central Slovakia, Ministerstvo cestovného ruchu a športu SR, FreshClub Zvolen, Joma, Dunlop, Peugeot, Kofola, BBSK a ďalší

Podujatie je realizované s finančnou podporou Ministerstva cestovného ruchu a športu Slovenskej republiky
